Mauressac
Moressac  o Moreçac  (Mauressac en francés) es una comuna lengadociana, benlèu lingüisticament gascona de transicion, situada dins lo departament de la Nauta Garona e la region d', ancianament de Miègjorn-Pirenèus.

Geografia
Moressac es una comuna de l'airal urban de Tolosa situada a 35 km al Sud de la vila. Lo vilatge es bastit al jonhent de la val d'un pichon riu, (lo Daurus que talhèt las costièras de Volvèstre) e de la planura alluviala d'Arièja. Es pas al fons de la val mas sul penjal expausat al Sud que lo relèu, aquí, a penjals flacs. 
Fòrça ostals sont alinhats al bord d'una carrièra que travèrsa le vilatge, religa la val d'Arièja a la de Lesa (ligason Autariba-Lesat). 
Dos masatges sont a l'escart e de novèlas construccions sont bastidas alentorn pròche, boscats subretot de garrics. 
L'aspècte de la comuna es variat puèi que compren una partida de la planura de l'Arièja, los penjals del pichon riu cultivats al nivèl del vilatge e las costièras de Volvèstre, tanben cultivadas, mas gaireben boscats. 
Lo bòsc de Moressac a une particularitat per la region, es plantat de fòrça faus.

Perimètre del territòri

Toponimia
Per informacion, Cassini (sègle XVIII) e quitament la mapa d'Estat-Major (sègle XIX) escrivon Moressac; Mauressac ven sus las mapas pus recentas .

Moreçac vendriá d'un nom latin d'òme Mauricius o Maurentius, ambe'l sufixe -acum , latinizacion del sufixe gallés -ācon. L'evolucion Maur- > Mor-, quitament dins una sillaba pretonica, es irregulara mès pas impossibla. Mès Dauzat e Rostaing coneissián que lo nom oficial Mauressac. A prepaus d'un autre nom, citan pr'aquò un nom germanic d'òme, Morenzo (ambe'l sufixe -iacum) que levariá la dificultat de la vocala iniciala e que pausariá un problèma de consonanta (mès passar de *Morenzac a *Morensac puèi a Moressac es pas d'una dificultat tarribla). 

La grafia seriá regularament Moreçac ambe'ls etimes Mauricius o Maurentius, mès ambe Morenzo, la fòrma Moressac se justifica. S'i ajusta la règla que dins lo dobte, cal privilegiar la grafia pus simpla (comprene « pus evidenta sense coneissenças toponimicas o istoricas »). Lo cas demòra embarrassant.

Istòria
Pendent l'Ancian Regime, Moreçac èra de la diocèsi civila de Rius, doncas de la província de Lengadòc, de la generalitat de Tolosa, de la diocèsi de Rius, de la senescauciá de Tolosa. En 1790, Moreçac èra del canton de Sent Somplesi, en 1801 èra del canton d'Autariba. La glèisa es jol patronatge de Sent Bertomiu .

Administracion

 Abans la refòrma cantonala de 2014, aplicada en 2015, la comuna, qu'èra del canton d'Autariba, i demorèt.

Demografia

 2016 : 512

Personas ligadas a la comuna
 Yann Vincent, actor nascut en Corresa, demòra a Mauressac dempuèi 2005

Véser tanben 
 Comunas de la Nauta Garona

Nòtas e referéncias

Liens externes
 Mauressac sul site de l'IGN

Comuna de Volvèstre
Comuna de la Nauta Garona